Évek óta ugyanarra helyre megyek vissza nyaralni Agios Nikolaosba. Ez az apartman kívül esik ugyan kicsit a városon, de nem olyan távol, hogy ne lehetne besétálni. Az út végig a tenger mellett visz, csodálatos. Az apartman csöndes helyen van, jól felszerelt, két terasza is van, és nagyon közel van a tenger, ahol remekül lehet úszni. Szép kertben van, aranyos meg-megjelenő cicákkal. A ház előtt álló mini-marketben minden alapvetően szükséges dolgot meg lehet kapni. Kb. tíz percnyi sétára van az Almyros beach, a gyerekek paradicsoma, hosszan elnyúló, homokos parttal, sekély vízzel. Meglepetés a tengerbe ömlő kristálytiszta, jó hideg folyó, a 'potámi.'